CELEX: 32021R0705
Language: da
Date: 2021-04-28 00:00:00
Title: Kommissionens gennemførelsesforordning (EU) 2021/705 af 28. april 2021 om ændring af forordning (EF) nr. 333/2007 for så vidt angår det påkrævede antal enkeltprøver og ydeevnekriterier for visse analysemetoder (EØS-relevant tekst)

29.4.2021   
               
               
                  DA
               
               
                  Den Europæiske Unions Tidende
               
               
                  L 146/73
               
            
         KOMMISSIONENS GENNEMFØRELSESFORORDNING (EU) 2021/705
         af 28. april 2021
         om ændring af forordning (EF) nr. 333/2007 for så vidt angår det påkrævede antal enkeltprøver og ydeevnekriterier for visse analysemetoder
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 34, stk. 6, og
         ud fra følgende betragtninger:
         
                     (1)
                  
                  
                     Ved Kommissionens forordning (EF) nr. 333/2007 (2) fastsættes de prøveudtagnings- og analysemetoder, der skal anvendes til offentlig kontrol af indholdet af sporstoffer og procesforureninger i fødevarer.
                  
               
                     (2)
                  
                  
                     I henhold til de prøveudtagningsmetoder, der for øjeblikket er fastsat i forordning (EF) nr. 333/2007, skal der tages en samlet prøve på mindst 1 kg. For kosttilskud, tørrede krydderier eller tørrede krydderurter og tørrede svampe, tørrede alger eller tørret lav, som har en høj omkostning pr. vægtenhed, bliver omkostningen for en prøve uforholdsmæssigt høj. Der bør derfor fastsættes særlige prøveudtagningsmetoder for disse varer.
                  
               
                     (3)
                  
                  
                     På grundlag af de bedste tilgængelige videnskabelige oplysninger har de EU-referencelaboratorier, som beskæftiger sig med forurenende stoffer i foderstoffer og fødevarer, udarbejdet en vejledning til anslåelse af detektionsgrænsen (LOD) og bestemmelsesgrænsen (LOQ) for målinger af forurenende stoffer i foderstoffer og fødevarer (3). Da denne vejledning indeholder den bedste aktuelle teknologiske viden, bør konklusionerne afspejles i kravene til bestemmelsesgrænser for analysemetoder for sporstoffer, jf. forordning (EF) nr. 333/2007.
                  
               
                     (4)
                  
                  
                     Forordning (EF) nr. 333/2007 bør derfor ændres.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilaget til forordning (EF) nr. 333/2007 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. april 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 95 af 7.4.2017, s. 1.
         
            (2)  Kommissionens forordning (EF) nr. 333/2007 af 28. marts 2007 om prøveudtagnings- og analysemetoder til kontrol af indholdet af sporstoffer og procesforureninger i fødevarer (EUT L 88 af 29.3.2007, s. 29).
         
            (3)  T. Wenzl, J. Haedrich, A. Schaechtele, P. Robouch, J. Stroka, Guidance Document on the Estimation of LOD and LOQ for Measurements in the Field of Contaminants in Feed and Food; EUR 28099, Den Europæiske Unions Publikationskontor, Luxembourg, 2016, ISBN 978-92-79-61768-3, doi:10.2787/8931
      
      
         
            BILAG
            Bilaget til forordning (EF) nr. 333/2007 ændres således:
            
                        1)
                     
                     
                        Punkt B.2.2 affattes således:
                        »B.2.2.   Antal enkeltprøver
                        
                        For andre fødevarer end kosttilskud, tørrede krydderier eller tørrede krydderurter og tørrede svampe, tørrede alger eller tørret lav skal den samlede prøve være på mindst 1 kg eller 1 liter, medmindre dette ikke lader sig gøre, f.eks. fordi prøven består af en enkelt pakning eller enhed.
                        For kosttilskud, tørrede krydderier eller tørrede krydderurter og tørrede svampe, tørrede alger eller tørret lav skal den samlede prøve være på mindst 100 g eller 100 ml.
                        For andre fødevarer end kosttilskud skal mindsteantallet af enkeltprøver, der skal udtages fra partiet eller delpartiet, være i overensstemmelse med tabel 3.
                        For så vidt angår flydende produkter i løs vægt blandes partiet eller delpartiet så grundigt som muligt, og så det ikke påvirker produktets kvalitet, enten manuelt eller mekanisk umiddelbart inden prøveudtagningen. Derefter antages det, at forekommende forurenende stoffer er fordelt ensartet i det pågældende parti eller delparti. Der skal derfor udtages tre enkeltprøver fra et parti eller et delparti, som tilsammen udgør den samlede prøve.
                        Hvis partiet eller delpartiet består af enkeltpakninger eller enheder, skal antallet af pakninger eller enheder (enkeltprøver) ved andre fødevarer end kosttilskud, der skal udtages for at danne den samlede prøve, være i overensstemmelse med tabel 4.
                        Enkeltprøverne skal have samme vægt/volumen. For andre fødevarer end kosttilskud, tørrede krydderier eller tørrede krydderurter og tørrede svampe, tørrede alger eller tørret lav skal vægten/volumen på en enkeltprøve være på mindst 100 g eller 100 ml, således at den samlede prøve er på mindst omkring 1 kg eller 1 liter.
                        For tørrede krydderier eller tørrede krydderurter og tørrede svampe, tørrede alger eller tørret lav skal vægten/volumen på en enkeltprøve være på mindst 35 g eller 35 ml, således at den samlede prøve er på mindst omkring 100 g eller 100 ml.
                        Grænseværdierne for uorganisk tin gælder for indholdet af hver enkelt konservesdåse, men af praktiske årsager kan det være nødvendigt at anvende samlede prøver. Hvis prøveresultatet for en samlet prøve af konservesdåser viser, at indholdet af uorganisk tin ligger under, men tæt på grænseværdien herfor, og hvis der er mistanke om, at grænseværdien kan være overskredet i nogle konservesdåser, skal der foretages yderligere undersøgelser.
                        For kosttilskud skal mindsteantallet af og -størrelsen på enkeltprøverne være i overensstemmelse med tabel 4b.
                        Hvis det ikke er muligt at anvende den i punkt B.2 fastsatte prøveudtagningsmetode på grund af uacceptable kommercielle konsekvenser (f.eks. på grund af emballeringstype, beskadigelse af partiet), eller hvis det ikke er praktisk muligt at anvende den i punkt B.2. beskrevne prøveudtagningsmetode, kan der anvendes en alternativ prøveudtagningsmetode, under forudsætning af at den er tilstrækkeligt repræsentativ for det pågældende parti eller delparti og dokumenteres fuldt ud. Dette skal registreres i det prøveskema, der er nævnt i punkt B.1.8.
                        
                           Tabel 1
                        
                        
                           Opdeling af partier i delpartier for produkter, der handles i bulksendinger
                        
                        
                                    
                                       Partiets vægt (tons)
                                    
                                 
                                 
                                    
                                       Delpartiernes vægt eller antal
                                    
                                 
                              
                                    ≥ 1 500 
                                 
                                 
                                    500 tons
                                 
                              
                                    > 300 og < 1 500 
                                 
                                 
                                    3 delpartier
                                 
                              
                                    ≥ 100 og ≤ 300
                                 
                                 
                                    100 tons
                                 
                              
                                    < 100
                                 
                                 
                                    —
                                 
                              
                           
                        
                           Tabel 2
                        
                        
                           Opdeling af partier i delpartier for produkter, der ikke handles i bulksendinger
                        
                        
                                    
                                       Partiets vægt (tons)
                                    
                                 
                                 
                                    
                                       Delpartiernes vægt eller antal
                                    
                                 
                              
                                    ≥ 15
                                 
                                 
                                    15-30 tons
                                 
                              
                                    < 15
                                 
                                 
                                    —
                                 
                              
                           
                        
                           Tabel 3
                        
                        
                           Mindsteantallet af enkeltprøver, der skal udtages fra partiet eller delpartiet af andre fødevarer end kosttilskud
                        
                        
                                    
                                       Partiets/delpartiets vægt eller rumfang (kg eller liter)
                                    
                                 
                                 
                                    
                                       Mindsteantal enkeltprøver, der skal udtages
                                    
                                 
                              
                                    < 50
                                 
                                 
                                    3
                                 
                              
                                    ≥ 50 og ≤ 500
                                 
                                 
                                    5
                                 
                              
                                    > 500
                                 
                                 
                                    10
                                 
                              
                           
                        
                           Tabel 4a
                        
                        
                           Antal pakninger eller enheder (enkeltprøver), der skal udtages for at danne den samlede prøve, hvis partiet eller delpartiet består af enkeltpakninger eller enheder af andre fødevarer end kosttilskud
                        
                        
                                    
                                       Antal pakninger eller enheder i partiet/delpartiet
                                    
                                 
                                 
                                    
                                       Antal pakninger eller enheder, der skal udtages
                                    
                                 
                              
                                    ≤ 25
                                 
                                 
                                    mindst 1 pakning eller enhed
                                 
                              
                                    26-100
                                 
                                 
                                    ca. 5 %, dog mindst 2 pakninger eller enheder
                                 
                              
                                    > 100
                                 
                                 
                                    ca. 5 %, dog højst 10 pakninger eller enheder
                                 
                              
                           
                        
                           Tabel 4b
                        
                        
                           Mindsteantallet og -størrelsen på enkeltprøverne af kosttilskud
                        
                        
                                    
                                       Partistørrelse (antal pakninger)
                                    
                                 
                                 
                                    
                                       Antal pakninger (enkeltprøver), der skal udtages prøver fra
                                    
                                 
                                 
                                    
                                       Enkeltprøvens størrelse
                                    
                                 
                              
                                    1-50
                                 
                                 
                                    1
                                 
                                 
                                    Pakningens samlede indhold
                                 
                              
                                    51-250
                                 
                                 
                                    2
                                 
                                 
                                    Pakningens samlede indhold
                                 
                              
                                    251-1 000 
                                 
                                 
                                    4
                                 
                                 
                                    Fra hver detailsalgspakning, som der udtages prøve fra, halvdelen af pakningens indhold
                                 
                              
                                    > 1 000 
                                 
                                 
                                    4 + 1 pakning pr. 1 000  detailsalgspakninger med maks. 25 detailsalgspakninger
                                 
                                 
                                    ≤ 10 pakninger: fra hver detailsalgspakning, halvdelen af pakningens indhold
                                    > 10 pakninger: fra hver pakning udtages samme mængde, for at prøven kan sidestilles med 5 pakningers indhold
                                 
                              
                                    Ukendt (gælder kun e-handel)
                                 
                                 
                                    1
                                 
                                 
                                    Pakningens samlede indhold«
                                 
                              
                  
                        2)
                     
                     
                        Punkt C.3.3.1, litra a), affattes således:
                        
                                    »a)
                                 
                                 
                                    Krav til analysemetoder for bly, cadmium, kviksølv, uorganisk tin og uorganisk arsen:
                                    
                                       Tabel 5
                                    
                                    
                                                
                                                   Parameter
                                                
                                             
                                             
                                                
                                                   Kriterium
                                                
                                             
                                          
                                                Anvendelsesområde
                                             
                                             
                                                Fødevarer, der er omhandlet i forordning (EF) nr. 1881/2006
                                             
                                          
                                                Specificitet
                                             
                                             
                                                Uden matrix eller spektral interferens
                                             
                                          
                                                Repeterbarhed (RSDr)
                                             
                                             
                                                HORRATR under 2
                                             
                                          
                                                Reproducerbarhed (RSDr)
                                             
                                             
                                                HORRATR under 2
                                             
                                          
                                                Genfinding
                                             
                                             
                                                Bestemmelserne i punkt D.1.2 finder anvendelse
                                             
                                          
                                                LOD
                                             
                                             
                                                = tre tiendedele af LOQ
                                             
                                          
                                                LOQ
                                             
                                             
                                                Uorganisk tin
                                             
                                             
                                                ≤ 10 mg/kg
                                             
                                          
                                                Bly
                                             
                                             
                                                Grænseværdi er ≤ 0,02 mg/kg
                                             
                                             
                                                0,02 < grænseværdi < 0,1 mg/kg
                                             
                                             
                                                Grænseværdi er ≥ 0,1 mg/kg
                                             
                                          
                                                ≤ Grænseværdi
                                             
                                             
                                                ≤ to tredjedele af grænseværdien
                                             
                                             
                                                ≤ en femtedel af grænseværdien
                                             
                                          
                                                Cadmium, kviksølv, uorganisk arsen
                                             
                                             
                                                Grænseværdi er ≤ 0,02 mg/kg
                                             
                                             
                                                0,02 < grænseværdi < 0,1 mg/kg
                                             
                                             
                                                Grænseværdi er ≥ 0,1 mg/kg
                                             
                                          
                                                ≤ to femtedele af grænseværdien
                                             
                                             
                                                ≤ to femtedele af grænseværdien
                                             
                                             
                                                ≤ en femtedel af grænseværdien«